SL Uradni list Evropske unije C 89/27

SKLEP št. 946

z dne 10. novembra 2016

o začetku postopka za izdajo dovoljenja za iskanje in raziskovanje nahajališč nafte in plina, podzemnih naravnih virov, kot sta opredeljena v členu 2(1)(3) Zakona o podzemnih naravnih virih, na območju „Block 1-25 Vratsa-West“, ki se nahaja severozahodni Bolgariji, ter o razglasitvi, da bodo dovoljenja izdana na podlagi konkurenčnega razpisnega postopka

(2017/C 89/08)

REPUBLIKA BOLGARIJA

SVET MINISTROV

Na podlagi členov 5(2), 7(2)(8), 42(1)(1) in 44(3) Zakona o podzemnih naravnih virih ter členov 4(1)(1) in 16 Uredbe o izvajanju postopkov zbiranja ponudb in postopkov za oddajo javnega naročila za izdajo dovoljenja za iskanje in/ali raziskovanje podzemnih naravnih virov ter dodeljevanje koncesij za njihovo izkoriščanje, kot jih opredeljuje Zakon o podzemnih naravnih virih, sprejet z resolucijo Sveta ministrov št. 231 iz leta 2010, § 63 prehodnih in končnih določb zakona o spremembah in dopolnitvah zakona o prepovedi kemičnega orožja in nadzoru nad kemičnimi snovmi in njihovimi predhodnimi sestavinami (SG št. 14, 2015) in obrazloženega predloga ministra, pristojnega za energijo

JE SVET MINISTROV SKLENIL:

1. Začne se postopek za izdajo dovoljenja za iskanje in raziskovanje nahajališč nafte in zemeljskega plina na območju „Block 1-25 Vratsa-West“, ki se nahaja v severozahodni Bolgariji, s površino 4 886 km2 in ki je omejeno s koordinatami od 1 do 155, kot so opredeljene v Prilogi.

2. Dovoljenje iz točke 1 se izda na podlagi konkurenčnega razpisnega postopka, pri katerem ponudniki niso prisotni ob obravnavi ponudb.

3. Dovoljenje za iskanje in raziskovanje traja pet let od dne, ko začne veljati pogodba o iskanju in raziskovanju, s pravico podaljšanja tega obdobja v skladu s členom 31(3) Zakona o podzemnih naravnih virih.

4. Rok za nakup razpisne dokumentacije je 120. dan po objavi tega sklepa v Uradnem listu Evropske unije do 17.30.

5. Rok za oddajo ponudb za sodelovanje v konkurenčnem razpisnem postopku je 140. dan po objavi tega sklepa v Uradnem listu Evropske unije do 17.30.

6. Rok za oddajo ponudb v skladu z razpisno dokumentacijo je 155. dan po objavi tega sklepa v Uradnem listu Evropske unije do 17.30.

7. Cena razpisne dokumentacije je 10 000 BGN, vključno z davkom na dodano vrednost (DDV). Razpisna dokumentacija se pridobi na Ministrstvu za energijo, na naslovu: ul. Triaditsa 8, Sofija, do roka, določenega v 4. točki ob predložitvi plačilnega naloga. 7.1 Znesek iz 7. točke se nakaže na bančni račun Ministrstva za energijo: BIC koda računa BNB za plačila v bolgarski valuti (BGN) – BNBGBGSD, SWIFT koda računa BNB za plačila v tuji valuti – BNBGBGSF, IBAN – BG94 BNBG 9661 3000 1421 01, Sedež BNB. 7.2 Na plačilnem nalogu je treba navesti naslednje: „For the bidding dossier for ‚Block 1-25 Vratsa-West‘ (Za natečajno dokumentacijo za območje ‚Block 1-25 zahodna Vrača‘), kupljeno v imenu vložnika, čigar ime mora biti navedeno na plačilnem nalogu. 7.3 Oseba, ki prejme razpisno dokumentacijo, podpiše izjavo v imenu vložnika, s katero se zaveže k varovanju zaupnosti informacij, ki jih ta dokumentacija vsebuje.

8. Vložniki, ki želijo sodelovati v razpisnem postopku, morajo izpolnjevati zahteve iz člena 23(1) Zakona o podzemnih naravnih virih.

9. Vložnik mora predložiti izjavo (kadar je vložnik skupina, jo morajo predložiti vsi njeni člani), v kateri potrdi odsotnost okoliščin iz člena 2 v povezavi s točko 1 Dodatnih določb Zakona o gospodarskih in finančnih odnosih z družbami s sedežem v jurisdikcijah z ugodnejšim davčnim režimom, osebami, ki so z njimi povezane, in njihovimi dejanskimi lastniki (ZIFODRYUPDRSTLTDS) (SG št. 1, 2014), ali dokaz o obstoju okoliščin iz člena 4 ZIFODRYUPDRSTLTDS.

10. Podjetje ali skupina, ki je vložnik, mora imeti menedžerske sposobnosti, ki so potrebne za izvajanje dejavnosti iskanja in raziskovanja. 10.1 Da se dokažejo menedžerske sposobnosti, morajo biti izpolnjeni vsi naslednji pogoji: 10.1.1 Vložnik mora predložiti izvirna priporočila poslovnih partnerjev (kadar je vložnik skupina, jih morajo predložiti vsi njeni člani); 10.1.2 Vložnik mora predložiti dokaz o strokovnem znanju in izkušnjah, pridobljenih pri upravljanju najmanj enega projekta za iskanje in raziskovanje mineralnih virov nafte in zemeljskega plina (kadar je vložnik skupina, dokaz predložijo vsi njeni člani). 10.2 Vložnik lahko dokaže menedžerske sposobnosti s sklicevanjem na sposobnosti povezanih tretjih oseb, bodisi fizičnih bodisi pravnih oseb, če vložnik predloži dokaz o uporabi sposobnosti teh tretjih oseb, ter dokumente, ki dokazujejo njihovo strokovno znanje in menedžerske izkušnje. Dokazilo o sposobnostih tretjih oseb se zagotovi s predložitvijo dokumentov, kakor je določeno v razpisni dokumentaciji.

11. Podjetje ali skupina, ki je vložnik, mora posedovati finančne vire, ki so potrebni za izvajanje dejavnosti iskanja in raziskovanja. 11.1 Za uskladitev s pravilom o finančnih virih mora podjetje, ki je vložnik, ali vsaj eden od članov skupine, ki je vložnik: 11.1.1 v treh predhodnih finančnih letih (odvisno od datuma ustanovitve) ustvariti najmanj 4 000 000 BGN čistih prihodkov od prodaje; kadar je vložnik skupina, ki ni pravna oseba, zahteva iz te točke velja za skupino kot celoto, ali 11.1.2 predložiti potrdilo banke ali druge finančne institucije, da ima na voljo potrebna finančna sredstva za izvajanje dejavnosti iskanja in raziskovanja nahajališč nafte in zemeljskega plina na območju „Block 1-25 Vratsa-West“, ali 11.1.3 predložiti pismo banke ali druge finančne institucije o nameri, da bo vložniku zagotovila potrebna sredstva za izvajanje dejavnosti iskanja in raziskovanja nahajališč nafte in zemeljskega plina na območju „Block 1-25 Vratsa-West“. 11.2 Dokazilo o finančnih virih v skladu z odstavkom 11.1.2 in 11.1.3 se lahko zagotovi s sklicevanjem na vire povezanih tretjih oseb, bodisi fizičnih bodisi pravnih oseb, če vložnik lahko dokaže, da mu bodo ti viri dani na voljo, z navedbo njihovega zneska v BGN. Dokazilo o virih tretjih oseb se zagotovi s predložitvijo dokumentov, kakor je določeno v razpisni dokumentaciji.

12. Ponudbe vložnikov se ocenijo na podlagi predlaganih delovnih programov, virov, namenjenih za varstvo okolja, bonusov in usposabljanja.

13. Polog za sodelovanje pri natečaju znaša 5 000 BGN in se v roku, določenem v točki 5, nakaže na bančni račun Ministrstva za energijo: BIC koda računa BNB za plačila v bolgarski valuti (BGN) – BNBGBGSD, SWIFT koda računa BNB za plačila v tuji valuti – BNBGBGSF, IBAN - BG75 BNBG 9661 3300 1421 03, Sedež BNB.

14. Vložnikom, ki niso pripuščeni h konkurenčnemu razpisnemu postopku, se polog povrne v 14 dneh od dneva, ko je sklep natečajne komisije o nepripustitvi začel učinkovati.

15. Polog uspešnega ponudnika se povrne v 14 dneh po podpisu pogodbe, pologi drugih ponudnikov pa v 14 dneh po objavi sklepa Sveta ministrov o izdaji dovoljenja za iskanje in raziskovanje v uradnem listu.

16. Vloge za sodelovanje v konkurenčnem razpisnem postopku in ponudbe na podlagi konkurenčnega razpisnega postopka se pošljejo prijavni službi Ministrstva za energijo na naslov: ul. Triaditsa 8, Sofija, v bolgarščini, v skladu s členom 46 Zakona o podzemnih naravnih virih.

17. Ponudbe morajo ustrezati zahtevam in pogojem iz razpisne dokumentacije.

18. Konkurenčni razpisni postopek se izvede tudi, če je za sodelovanje v njem sprejet samo en vložnik.

19. Minister za energijo je pooblaščen: 19.1 da ta sklep pošlje v objavo v Uradni list Evropske unije; 19.2 da organizira in izvede konkurenčni razpisni postopek.

20. Ta sklep se objavi v uradnem listu in na spletni strani Sveta ministrov. Ta sklep se razglasi v občinah Vidin, Montana, Vrača, Loveč in Sofija.

21. Pritožbe zoper ta sklep se lahko vložijo na Vrhovno upravno sodišče v 14 dneh od njegove objave v Uradnem listu Evropske unije.

Ministrski predsednik Boyko BORISOV Za generalnega sekretarja Sveta ministrov Veselin DAKOV